Schengenin säännöstö - Toimeenpanevan komitean päätös, tehty 20 päivänä joulukuuta 1995, Schengen-valtioiden ulkorajoilla mahdollisesti ilmeneviä vaikeuksia koskevien tilastotietojen ja yksittäisten tietojen vaihtamisesta (SCH/Com-ex (95) 21)



Virallinen lehti nro L 239 , 22/09/2000 s. 0176 - 0179



TOIMEENPANEVAN KOMITEAN PÄÄTÖS, tehty 20 päivänä joulukuuta 1995, Schengen-valtioiden ulkorajoilla mahdollisesti ilmeneviä vaikeuksia koskevien tilastotietojen ja yksittäisten tietojen vaihtamisesta (SCH/Com-ex (95) 21) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 7 ja 131 artiklan, ON PÄÄTTÄNYT SEURAAVAA: Schengen-valtiot vaihtavat ulkorajoilla mahdollisesti ilmeneviä vaikeuksia koskevat tilastotiedot ja yksittäiset tiedot niin pian kuin mahdollista. Ne sitoutuvat ilmoittamaan puheenjohtajamaalle tiedossaan olevat yksittäiset tiedot pääsihteeristön välityksellä. Alaryhmä "Rajat" tutkii jokaisessa kokouksessaan nämä ilmoitukset ja esittää niihin käytännön ratkaisuja. Oostendessa 20 päivänä joulukuuta 1995. Puheenjohtaja J. vande Lanotte MUISTIO KESKUSRYHMÄLLE SCH/I-front (95) 45 rev 2 cor Toimeenpaneva komitea on 24 päivänä lokakuuta 1995 pitämässään kokouksessa antanut keskusryhmän tehtäväksi tutkia ulkorajoilla tehtävien tarkastusten yhteydessä todetut ongelmat. Tätä tarkoitusta varten laadittiin Schengenin soveltamissopimuksen 7 artiklan mukaisesti ja yhteisen käsikirjan 4.1 kohdan määräysten käytännön toteutusta varten tilastoväline, joka perustuu CIREFI-työryhmän tuloksiin. Sopimuspuolet sitoutuvat toimittamaan Schengen-sihteeristölle jokaisen kuukauden 30. päivään mennessä kyseisenä kuukautena saatuja ilmoituksia koskevat tilastotiedot, jotka esitetään tämän asiakirjan liitteessä annetussa muodossa ja jotka mahdollistavat maahanmuutto-ongelmien hallinnan tehostamisen ja helpottavat niiden ymmärtämistä. Schengen-sihteeristölle annettiin tehtäväksi toimittaa nämä tiedot välittömästi kaikille Schengen-valtioille. Yhdessä puheenjohtajamaan käytettäväksi asetettujen virkamiesten (FMAD) kanssa pääsihteeristö laatii tiedoista yhteenvedon. FMAD-virkamiehet voivat puheenjohtajamaan toimeksiannosta tehdä alustavan analyysin ongelmista, joita kyseisiä tietoja tutkittaessa mahdollisesti tulee ilmi. Lisäksi on jokaisella valtiolla mahdollisuus esittää itse kysymyksiä asioista, joista se on kiinnostunut. Tilastotietojen välittämisen ohella valtiot ilmoittavat ajankohtaiset tiedot ulkorajoilla suoritettavissa tarkastuksissa ilmenevistä vaikeuksista, jotka voidaan myös analysoida edellisessä kappaleessa kuvatulla tavalla. Tätä tarkoitusta varten Schengen-valtioiden kansalliset viranomaiset keräävät rajavartiostojensa ja yhteysvirkamiestensä - mikäli yhteysvirkamiesten lähettämistä koskevissa kahdenvälisissä sopimuksissa määrätään tällaisista tehtävistä - avulla kaikki tiedot ulkorajoilla esiintyvistä yksittäisistä ongelmista, jotka viittaavat kyseisillä rajoilla suoritettavien tarkastusten puutteisiin. Kansalliset viranomaiset keräävät ja tutkivat nämä tiedot ja ilmoittavat asiasta puheenjohtajamaalle pääsihteeristön välityksellä. Jokaisessa työryhmän "Rajat" kokouksessa olisi esityslistalla oltava kohta näitä tilastoja koskevia mahdollisia huomautuksia ja niihin liittyviä ongelmia varten. >PIC FILE= "L_2000239FI.017801.EPS"> >PIC FILE= "L_2000239FI.017901.EPS">